CELEX: 62011TN0512
Language: et
Date: 2011-09-24 00:00:00
Title: Kohtuasi T-512/11: 24. septembril 2011 esitatud hagi — Ryanair versus komisjon

26.11.2011   
            
            
               ET
            
            
               Euroopa Liidu Teataja
            
            
               C 347/40
            
         24. septembril 2011 esitatud hagi — Ryanair versus komisjon
   (Kohtuasi T-512/11)
   2011/C 347/71
   Kohtumenetluse keel: inglise
   
      Pooled
   
   
      Hageja: Ryanair Ltd (Dublin, Iirimaa) (esindajad: E. Vahida ja I. Metaxas-Maragkidis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada vastavalt ELTL artiklitele 263 ja 264, et Euroopa Komisjoni 13. juuli 2011. aasta otsus riigiabi asjas SA.29064 (2011/C ex 2011/NN) — Iirimaa — Lennutransport — Erandid lennureisijatasust, milles leitakse, et erandid Iirimaal ümberistuvatele ja transiitreisijatele kehtestatud maksudest ei kujuta endast riigiabi, on osaliselt tühine;
            
         
               —
            
            
               mõista kostjalt lisaks tema enda kohtukuludele välja ka hageja kohtukulud, ja
            
         
               —
            
            
               võtta lisaks need meetmed, mida Kohus peab vajalikuks.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et kostja tegi ilmse hindamisvea ja rikkus õigusnormi, jui ta järeldas, et erandid Iirimaal ümberistuvatele ja transiitreisijatele kehtestatud maksudest ei kujuta endast riigiabi ELTL artikli 107 lõike 1 tähenduses.
            
         
               2.
            
            
               Teine väide, et kostja rikkus ELTL artikli 108 lõiget 2 ja nõukogu määruse nr 659/1999 (1) artikli 4 lõiget 4, kuivõrd ta ei algatanud nendes sätetes ette nähtud menetlust seoses riigiabiga, mis oli kaetud vaidlustatud otsuse esimese osaga, vaatamata sellele, et esines vähemalt tõsine kahtlus Iirimaal ümberistuvatele ja transiitreisijatele kehtestatud maksudest erandite kokkusobivuse osas ühisturuga, ning rikkus seega hageja menetluslikke õigusi ELTL artikli 108 lõike 2 alusel ja nõukogu määruse nr 659/1999 artikli 6 lõike 1 alusel.
            
         
               3.
            
            
               Kolmas väide, et kostja rikkus põhjendamiskohustust, kuna ta esitas vigaseid põhjendusi, milles esines vastuolusid ja üldistusi.
            
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT 1999 L 83, lk 1; ELT eriväljaanne 08/01, lk 339).